stanford-oval/wikipedia huggingface dataset:
Ánna Víssi
Elämä > Taideprojektit

Víssin 1980- ja 1990-luvun vaihteessa tekemät levyt myivät entistä paremmin, ja hän tuli tunnetuksi spektaakkelimaisista lavashow’staan konserteissaan. Víssi ja Karvélas pyrkivät monipuolistamaan taiteellista kenttää ja tuottivat 1991 ensimmäisen kreikkalaisen rock-oopperan nimeltään Daímones, jossa Víssi itse esitti pääosaa. Daímones oli menestys ja sitä esitettiin televisiossa ulkomaillakin. Víssi jatkoi oopperanäyttelijänä myös seuraavana vuonna tehdyssä erikoisessa yksinäytöksisessä oopperassa.
1990-luvun uusien menestyksekkäiden kreikankielisten albumien jälkeen hän oli kiertueella Euroopassa ja Yhdysvalloissa. 1999 alettiin suunnitella englanninkielisten laulujen julkaisua.
Elämä > Kansainvälinen avaus

Kesällä 2000 Víssi julkaisi ensimmäisen kansainväliseen levitykseen tarkoitetun singlensä Everything I Am, johon ohjasi musiikkivideon suomalainen Antti J. Jokinen. Loppuvuonna julkaistiin samanniminen englanninkielinen albumi jonka oli tarkoitus aloittaa kansainvälinen ura, mutta joka vaikka menestyikin hyvin Kreikassa ei päässyt muualla listoille. Tilannetta korvasi se, että ennen vuodenvaihdetta ilmestynyt uusi kreikankielinen albumi Kravgí myi paremmin kuin yksikään aiempi Víssin levy.
Víssin ura jatkui nousujohteessa Kreikassa ja Kyproksella, joissa hän pääsi säännöllisesti esiintymään keskeisissä tapahtumissa. Erityisen tärkeä oli hänen kehuttu esiintymisensä Ateenan olympialaisten päättäjäisissä 29. elokuuta 2004, joka toi viimein hänelle runsaasti kaivattua kansainvälistä tunnettuutta. Uusi markkinointikampanja lähti näin käyntiin ja seuraavalla viikolla Víssi ensiesitti uuden englanninkielisen singlensä Call Me, joka oli käännös hänen kreikkalaisesta tanssihitistään ”Eísai”.
Víssi lähti loppuvuodesta Yhdysvaltoihin valmistelemaan singlensä suuremman luokan markkinointia Euroopassa ja Amerikassa. Call Me myikin hyvin ja nousi huhtikuussa 2005 peräti Yhdysvaltain virallisen tanssimusiikkilistan ykköseksi. Singleä soitettiin runsaasti myös Euroopan radiokanavilla. Víssi lähti klubikiertueelle ja levytti sen jälkeen taas uuden albumin, nimeltään Nylon, Kreikan markkinoille.
Elämä > Eurovision laulukilpailut 2006

Kreikan yleisradioyhtiö ERT valitsi Víssin edustamaan Kreikkaa Eurovision laulukilpailuun 2006, jotka pidettiin Kreikassa maan voitettua edellisvuoden kisat. Yleisö valitsi neljän ehdolla olleen kappaleen joukosta Víssin esitettäväksi laulun nimeltä Everything, jonka sanoituksista vastasi Víssi itse ja sävellyksestä hänen ex-miehensä Karvelas. Euroviisuja varten Víssi teki mainostuskiertueen kahteentoista maahan 12. huhtikuuta ja 10. toukokuuta välillä, päättääkseen sen juuri parahiksi itse kilpailuviikonloppua varten. Everything julkaistiin singlenä jo kiertueen aikana, 19. huhtikuuta. Víssiä pidettiin yhtenä ennakkosuosikeista vuoden 2006 loppukilpailussa; tästä huolimatta Kreikka sai finaalissa vain 128 pistettä, mikä sijoitti sen 9. sijalle.
Diskografia > Kreikankieliset albumit

As kánoume apópse mian archí (Ας κάνουμε απόψε μιαν αρχή, 1977)
Kítrino galázio (Κίτρινο γαλάζιο, 1979)
Nai (Ναι, 1980)
Ánna Víssi (Άννα Βίσση, 1982)
Eímai to símera kai eísai to cthes (Είμαι το σήμερα και είσαι το χθες, 1982)
Na 'ches kardiá (Να 'χες καρδιά, 1984)
Káti symvaínei (Κάτι συμβαίνει, 1985)
I epómeni kínisi (Η επόμενη κίνηση, 1986)
Tóra (Τώρα , 1988)
Émpnefsi! (Έμπνευση!, 1988)
Fotiá (Φωτιά, 1989)
Eímai (Είμαι, 1990)
Emeís (Εμείς, 1992)
Lámpo! (Λάμπω!, 1992)
Re! (Ρε!, 1994)
O! Kýpros (Ω! Κύπρος, 1995)
Klíma tropikó  (Κλίμα τροπικό , 1996) - 3 platinaa
Trávma (Τραύμα, 1997) - 3 platinaa
Antídoto (Αντίδοτο, 1998) - 3 platinaa
Kravgí (Κραυγή, 2000) - 7 platinaa
X (2002) - 2 platinaa
Paráxenes eikónes (Παράξενες εικόνες, 2003) - 2 platinaa
Nylon (2005) - platinaa
Apagorevméno (Απαγορευμένο, 2008) - 2 platinaa
Agápi eínai esý (Αγάπη είναι εσύ, 2010)
Synéntefxi (Συνέντευξη, 2015)
Diskografia > Englanninkieliset albumit

Everything I Am (2000) - kultaa
(Nimetön englannikielinen albumi) (2010)
Diskografia > Singlet

Agápi ypervolikí (Αγάπη υπερβολική, 2000) - 4 platinaa
Everything I Am (2000) - platinaa
Remixes 2004 (2000)
Call Me (2005) - kultaa
Everything (2006) - kultaa
Diskografia > DVD:t

Anna Vissi: The Video Collection (2001) - kultaa
Anna Vissi Live (2005) - kultaa
Aiheesta muualla

Kuvia tai muita tiedostoja aiheesta Ánna Víssi Wikimedia Commonsissa
Streets of Nekala

| Streets of Nekala Hannibal & Joku Roti Mafia |
| --- | --- | --- |

Studioalbumin tiedot
 Julkaistu: 25. maaliskuuta 2009
 Formaatti: CD
 Tuottaja(t): Hannibal Stark (vast.), Ilari Autio (vast.), Veikko 6Mäki, Pahat Viinit, Tapani Kansalainen, Lahti-Samppa
 Tyylilaji: gangsta rap West Coast hip hop
 Kesto: 62.58
 Levy-yhtiö: Joku Roti Records
Listasijoitukset
  Suomen virallinen lista: 36.
Hannibalin & Joku Roti Mafian muut julkaisut
|   | Streets of Nekala 2009 | Ad Portas 2010 |
Pahat Viinit esittää: Streets of Nekala on rap-artisti Hannibalin ensimmäinen sooloalbumi. Albumin julkaisi Joku Roti Records 25. maaliskuuta 2009. Albumilta julkaistiin tammikuussa 2009 näytekappaleet "Peruslätkää hasarinkiin", "Nyt ammutaan pankkiiri", "Erikoista" ja "Ruohikossa sihisee", joista jälkimmäisin on ilmaisladattavana Redrum-187 -sivustolla. Albumi sijoittui julkaisuviikollaan (14/2009) sijalle 36. Suomen virallisella listalla.
Kappaleet

Eri nimi, sama sotu – 1.41
Peruslätkää hasarinkiin – 3.32
Mekkalaa – 4.20 (mukana Soppa)
Tyhmä saa olla – 4.00 (mukana Edorf, Stepa & Ilari)
Se osse peluri – 4.46 (mukana Soppa)
Nyt ammutaan pankkiiri – 5.20 (mukana Manhattan Dynamiitti)
Erikoista – 3.54
Välisoitot – 4.17
Suoraan 70-luvulta – 2.24
Kokenu koira – 5.06 (mukana Tykopaatti & Soppa)
Samaa paskaa, eri päivä – 3.34 (mukana Lauri Räpping Vantaanjoki & Tykopaatti)
Sterkoissa DJ Screw (Plus visailu) – 2.42 (mukana Tykopaatti & Yona)
Härmälän Tyyli & Streets of Nekala – 4.52 (mukana F.E. Stonela & J-P Ovela)
Ilmestyskirja nyt – 3.30 (mukana Hullu Tiedemiesh)
Ruohikossa sihisee – 4.15 (mukana OG Ikonen & Soppa)
Sen täytyy olla niin – 4.55
Biitit

Veikko 6Mäki: 2 ja 15
Ilari Autio: 1, 7, 8 ja 13
Pahat Viinit: 3, 4, 5, 10, 12 ja 14
Tapani Kansalainen: 6
Lahti-Samppa: 9, 11 ja 16
Arvostelut

Redrum-187:
Rumba: ristiriitainen
Soundi:
Aiheesta muualla

Hannibalin haastattelu ja kappale "Ruohikossa sihisee" ladattavissa Redrum-187 -sivustolla
Hannibalin MySpace-sivu
Aarno Sihvo

Aarno Sihvo
Aarno Antero Sihvo (30. joulukuuta 1922 Käkisalmi – 30. tammikuuta 1991 Helsinki) oli suomalainen kenraaliluutnantti ja Rajavartiolaitoksen päällikkö vuosina 1978–1982. Hän oli kenraalimajuri Jussi Sihvon poika.
Sihvo osallistui talvisotaan viestikomppanian sotilaana ja jatkosotaan ryhmänjohtajana Viestipataljoonassa 29. Aarno Sihvo kävi Maasotakoulun 1942–1943, Sotakorkeakoulun 1953–1955 sekä British Army Staff Collegen 1965. Hän palveli vuodesta 1945 alkaen Rajavartiolaitoksessa. 1956–1958 hän toimi Kaakkois-Suomen rajavartioston komentajan apulaisena. Rajavartiostojen esikunnassa hän työskenteli toimistoesiupseerina 1958–1961. Kainuun rajavartioston komentajan apulaisena hän oli 1961–1965 ja Kaakkois-Suomen rajavartiostossa 1965–1966. Rajavartiostojen esikunnassa rajatoimiston päällikkönä Sihvo toimi 1966–1969. Pohjois-Karjalan rajavartiostoa hän komensi 1969–1970. Rajavartiostojen esikunnassa rajaosaston päällikkönä hän työskenteli 1970–1976. Rajavartiolaitoksen apulaispäällikkönä hän toimi 1976–1978 sekä päällikkönä 1978–1982. Hänet ylennettiin kenraalimajuriksi 1976 ja kenraaliluutnantiksi 1978.
Sihvo kuului muun muassa raja-asiain toimikuntaan sekä Suomen ja Neuvostoliiton rajavesistöjen käyttökomissioon. Hän kuoli hiihtoretkellä Helsingin Paloheinässä.
Solomon Asch

Solomon E. Asch (14. syyskuuta 1907 – 20. helmikuuta 1996) oli yhdysvaltalainen psykologi ja sosiaalipsykologian pioneeri.
Hän syntyi Varsovassa Puolassa. 1920 hän muutti Yhdysvaltoihin, missä hän suoritti New Yorkin yliopistossa alemman korkeakoulututkinnon. Ylemmän tutkinnon hän suoritti Columbian yliopistossa 1930 ja tohtorin tutkinnon 1932. Asch toimi psykologian professorina Swarthmoren yliopistossa 19 vuotta. Siellä hän työskenteli muun muassa Wolfgang Köhlerin kanssa.
Asch tuli kuuluisaksi 1950-luvulla kokeista, jotka osoittivat, miten sosiaalinen paine saa ihmisen uskomaan selvästi väärän näkemyksen oikeaksi.
Asch innoitti kiistanalaista psykologia Stanley Milgramia ja valvoi hänen tohtorinväitöstään Harvardin yliopistossa.
Aiheesta muualla

The Solomon Asch Center for Study of Ethnopolitical Conflict (Arkistoitu – Internet Archive)(englanniksi)
Aarschot

| Aarschot |
| --- | --- |
 Aarschotin Neitsyt Marian kirkko ja sen edessä begiinien asuinrakennuksia.
 lippu:  vaakuna
 Aarschot
 Koordinaatit:  
Valtio:  Belgia
osa:  Flanderi
provinssi:  Flanderin Brabant
Pinta-ala:  
 – Kokonaispinta-ala:  63 km²
Väkiluku (2018):  29 965
Postinumero:  3200, 3201, 3202
Motto::  Hagelandin helmi
 
 www.aarschot.be 
Infobox OKVirheellinen NIMI-arvo: 
Sint-Rochusmemoriaal.
Aarschot on kaupunki Flanderin Brabantissa Belgiassa. Siellä oli vuonna 2018 noin 30 000 asukasta. Sen tunnuslause on "Hagelandin helmi", sillä se on sijainniltaan erityisen kaunis ja sillä on kiinnostava historia. Siellä käytiin ensimmäisen maailmansodan aikana Aarschotin taistelu. Saksalaisten eversti ammuttiin epäselvässä tilanteessa, kaupunkilaisten mielestä saksalaiset itse ampuivat hänet tyytymättöminä häneen. Saksalaiset teloittivat 75 kaupunkilaista. Saksalaiset pitivät kaupungin pormestaria vastuullisena teosta, ja hänet ja hänen poikansa ja 20 muuta ammuttiin vähän myöhemmin. Paikalle rakennettiin muistokappeli, Pyhän Rochuksen kappeli. Kaupungissa vielä olleet naiset ja lapset ajettiin pois ja kaupunki autioitui.
Soon-Tek Oh

| Soon-Tek Oh> Henkilötiedot |
| --- | --- |
Syntynyt: 29. kesäkuuta 1933 Mokpo, Korea
Kuollut: 4. huhtikuuta 2018 (84 vuotta) Los Angeles, Kalifornia
Ammatti:  Näyttelijä
Näyttelijä
Aktiivisena:  1967–2006
Merkittävät roolit:  Mulan ja Mulan 2
Aiheesta muualla
IMDb 
AllMovie
Soon-Tek Oh (29. kesäkuuta 1933 Mokpo, Korea – 4. huhtikuuta 2018 Los Angeles) oli korealais-yhdysvaltalainen näyttelijä. Hänet tunnetaan parhaiten Fa Zhouin roolistaan elokuvissa Mulan ja Mulan 2. Hän sai myös roolin James Bond -elokuvasta 007 ja kultainen ase, jossa hän esitti Luutnantti Hip -nimistä hahmoa.
Käännös suomeksi
Streets of Rage

| Streets of Rage |
| --- | --- |

Kehittäjä:  Sega MNM Software
Julkaisija:  Sega
Jakelija:  Steam ja App Store
Säveltäjä:  Yuzo Koshiro
Pelisarja:  Streets of Rage
Julkaistu:  EU elokuu 1991JP 2. elokuuta 1991NA syyskuu 1991
Lajityyppi:  beat ’em up
Pelimuoto:  yksinpeli, kaksinpeli
Ikäluokitus:  CERO: A (kaikenikäisille) 
Alusta:  Sega Mega Drive, Sega Mega-CD, Sega Game Gear, Sega Master System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Streets of Rage on Segan kehittämä ja julkaisema beat ’em up -peli, joka on julkaistu vuonna 1991 Sega Mega Drivelle.
Juoni > Alkutilanne

Elämää kuhiseva suurkaupunki on suistunut pahan rikollisorganisaation kynsiin. Kaupungissa rehottava korruptio, ja kaduilla tapahtuva väkivalta ovat muokanneet kaupungista turvattoman paikan elää.
Kolme korruptoituneista poliisivoimista eronnutta konstaapeliä, Adam Hunter (pelin suomenkielisessä ohjeessa Antti Hurme), Axel Stone (Akseli Kivi) ja Blaze Fielding (Pekka Peltonen) päättävät asettua vastarintaan, ja puhdistaa omin käsin kaupungin kadut rikollisista.
Juoni > Pelattavuus

Pelissä ohjaillaan yhtä kolmesta pelaajan valitsemasta sankarista kahdeksan toiminnantäytteisen tason läpi. Pelaajalla on käytössään beat 'em up -tyyliin erilaisia fyysisiä iskuja ja liikkeitä, joilla tämä voi kukistaa vastaantulevat viholliset. Tasojen varrella pelaaja voi myös käyttää poimimiaan aseita, kuten lasipulloja ja pesäpallomailoja, tai kerätä esim. energiaa antavia ruokia (omena/pihvi), tai lisäpisteitä (rahapussi/kultaharkko).
Pelaaja voi myös kutsua avukseen poliisin tukijoukot, jotka tuhoavat kaikki ruudussa sillä hetkellä olevat viholliset. Tätä erikoisiskua voi kuitenkin käyttää vain rajoitetusti.
Peliä voi myös pelata kaksinpelinä, jolloin käytössä on kaksi pelin kolmesta sankarista.
Juoni > Tasot

Peli koostuu kahdeksasta pitkästä tasosta: kävelykatu, slummikatu, merenranta, silta, laiva, tehdas, tavarahissi ja rikollisorganisaation päämaja. Jokaisen tason lopussa pelaaja kohtaa loppuvastuksen, joka on tavallisia vihollisia voimakkaampi. Joissain kentissä on loppuvastuksen lisäksi myös välivastus. Kahden pelaajan pelissä loppuvastuksiakin on kaksi.
Juoni > Lopputilanne

Pelillä on kaksi erilaista lopetusta: hyvä ja paha lopetus.
Hyvässä lopetuksessa pelaaja/pelaajat kukistavat rikollisliigan johtaja Mr. X:än, ja palauttavat kaupungin jälleen kukoistukseensa.
Pahan lopetuksen voi saada ainoastaan kaksinpelissä. Kun pelaajat saapuvat viimeisen loppuvastuksen, Mr. X:än luo, tämä kysyy, haluavatko sankarit liittyä hänen puolelleen. Pelaajien antaessa eri vastaukset Mr. X käskee heidän taistella kuolemaan saakka. Jos pahisten puolelle liittymässä ollut pelaaja voittaa, Mr. X kysyy tätä puolelleen vielä kerran. Pelaajan kieltäydyttyä taistelu alkaa, ja Mr. X:än kukistuttua pelaajasta tulee rikollisliigan johtaja.
Jos pelaaja/pelaajat vastaavat haluavansa liittyä Mr. X:än joukkoihin, tämä pudottaa heidät takaisin tasolle 6.
Musiikki

Pelisarjaa on kiitelty erityisesti sen dance-, house-, tekno- ja hip-hop -musiikkityylejä mukailevasta soundtrackista, jonka on säveltänyt japanilainen videopelisäveltäjä Yuzo Koshiro. Pelin musiikki sävellettiin jo siihen aikaan vanhentuneella ohjelmistolla, mutta sitä pidetään edelleen yhtenä Sega-kirjaston parhaimmista.
Kaikki kolmiosaisen pelisarjan musiikki on julkaistu kolmella CD-levyllä. Sarjan toisen ja kolmannen osan säveltämiseen osallistui Koshiron lisäksi myös Motohiro Kawashima.
Aiheesta muualla

Streets of Rage MobyGamesissa (englanniksi)
Aasmund Olavsson Vinje

| Aasmund Olavsson Vinje |
| --- | --- |
 Aasmund Olafson Vinje
Henkilötiedot
Syntynyt: 6. huhtikuuta 1818 Vinje, Telemarken, Norja
Kuollut: 30. heinäkuuta 1870 (52 vuotta)
Kansalaisuus:  Norja
Ammatti:  kirjailija, toimittaja
Kirjailija
Äidinkieli: norja
Tuotannon kieli: norja, telemarkin murre
Aiheesta muualla
Löydä lisää kirjailijoitaKirjallisuuden teemasivulta
Aasmund Olavsson (Olafson) Vinje (6. huhtikuuta 1818 Vinje, Telemarken, Norja – 30. heinäkuuta 1870) oli norjalainen runoilija ja toimittaja.
Vinje meni 17-vuotiaana Hvideseidiin Telemarkeniin opettajaseminaariin ja oli sitten viisi vuotta opettajana kotiseudullaan. Sitten hän meni Kristianiaan Askerin seminaariin. Hän suoritti siellä 1843 tutkinnon ja sai työpaikan Mandalin porvarikoulussa. Siellä ollessaan hän alkoi kirjoittaa ja toimia politiikassa. Hän ryhtyi puutavarakauppiaaksi ja asettui ehdokkaaksi stortingetiin.
Hän muutti 1848 Kristianiaan, missä Morgenbladetin silloinen toimittaja A. B. Stabell auttoi häntä opiskelun alkuun Heltbergin ylioppilastehtaassa, josta hän valmistui 1850. Koulutoveriensa Henrik Ibsenin ja Paul Botten-Hansenin kanssa hän julkaisi 1851 kolmen kuukauden ajan kirjallista viikkolehteä Andhrimner eli kuten sitä tavallisemmin nimitettiin Manden, ja oli sitten 7–8 vuotta Drammens tidenden kirjeenvaihtaja. Vinje suoritti 1856 oikeustieteellisen tutkinnon ja alkoi 1858 julkaista viikkolehteä Dølen, jonka kieli oli telemarkilaista murretta. Vinje kirjoitti siihen itsekin. Lehdessä vuorottelivat runot ja pakinat tutkielmien ja poliittisten artikkelien kanssa. Hän julkaisi Dølenissä myös runoja, matkakuvauksia Norjasta ja omalaatuisia puheitaan. Lehdestä ja sen julkaisijasta tuli erityisesti pilalehti Krydseren pilkan kohde.
Vinje lähti 1860 valtion tuella opiskelemaan oikeustiedettä Englantiin ja Skotlantiin, ja hän julkaisi Edinburghissa matkasta vaikutelmiaan nimellä A norseman’s views of Britain and the British, joka käännettiin myös norjan murteelle. Ystävien avulla hän sai 1865 työpaikan oikeusministeriön kopistina mutta menetti sen jo 1868 kirjoitettuaan Døleniin varomattomasti. Toinen vastoinkäyminen oli, että stortingetissä 1866 ja 1869 herätetty ehdotus hänelle myönnettävästä runoilijanpalkasta ("digtergage") ei mennyt läpi. 1863 ilmestyi Diktsamling, jota leimasi kansallistunne yhdessä huumorin kanssa. Jonkin aikaa 1860-luvulla Vinje kirjoitti jatkokertomuksia Vort land -lehteen. Hänen viimeinen kirjansa Blandkorn ilmestyi 1867. Tunnustusta Vinje sai vasta kuolemansa jälkeen. Hän julkaisi kertomuksen matkasta Trondhjemiin Ferdaminni fraa sumaren 1860 (1861).
Halvdan Koht julkaisi 1903 valikoiman Vinjen runoja ja proosaa. Vetle Vislie julkaisi 1890 hänen elämäkertansa, ja hänen kieltään on J. Storm käsitellyt vuonna 1886 Morgenbladetissa julkaistuissa artikkeleissa.
Suomennettuja runoja

Lauri Viljanen on suomentanut Vinjen runoja, ja niitä on julkaistu teoksissa:
Helikonin lähde, WSOY 1951
Maailmankirjallisuuden kultainen kirja 2: Skandinavian kirjallisuuden kultainen kirja, WSOY 1930
Äiti: runoja äidinrakkauden ylistykseksi, WSOY 1931
Suomennettuja runoja > Runot

"Paras arpamme" teoksissa Helikonin lähde ja Maailmankirjallisuuden kultainen kirja 2
"Poika" teoksissa Helikonin lähde ja Maailmankirjallisuuden kultainen kirja 2
"Vanha äiti" teoksissa Maailmankirjallisuuden kultainen kirja 2 ja Äiti
Aiheesta muualla

Kuvia tai muita tiedostoja aiheesta Aasmund Olavsson Vinje Wikimedia Commonsissa
Sonbef

Sonbef tai Senbuf oli Egyptin 13. dynastian faarao. Hänen syntymänimensä oli Amenemhat Senbuf ("Amon on ensimmäinen").
Torinon papyruksen mukaan Sonbef olisi hallinnut kolme vuotta noin vuosina 1800–1796 eaa. Joitakin Sonbefiin liittyviä muinaisjäännöksiä on löydetty. Niihin kuuluvat muun muassa sylinterisinetti, skarabee-amuletti ja patsas Elefantinen saaren temppelissä.
Sonam Gyatso

Sonam Gyatso kolmas dalai-lama, guassimaalaus.
Sonam Gyatso (1543 Kyishon alue, Tiibet – 1588 Mongolia) oli kolmas dalai-lama.
Sonam Gyatso syntyi Kyishon alueella vuonna 1543 ja hänet tunnistettiin Gendun Gyatson reinkarnaatioksi. Hän sai vuonna 1578 mongolihallitsija Altan-kaanilta arvonimen dalai-lama, ja oli ensimmäinen, jolle tuo arvo annettiin. Kahdelle häntä edeltäneelle lamalle se annettiin vasta postuumisti.
Käännös suomeksi
Aarresaaren kotiseutumuseo

| Aarresaaren kotiseutumuseo |
| --- | --- |

Tyyppi:  Kotiseutumuseo, paikallismuseo, ulkomuseo 
Osoite:  Virtasalmentie 28, Jämsä  
Sijainti:  Jämsänkoski 
Perustettu:  1952  
Ylläpitäjä:  Jämsänkosken kotiseutuyhdistys  
Kotisivut:  himosjamsa.fi/kohteet/aarresaa... 
Koordinaatit:  61°55′48″N, 25°09′22″E
 fiAarresaaren kotiseutumuseo 
  
Aarresaaren kotiseutumuseo on vuonna 1952 avattu kotiseutumuseo, joka sijaitsee Jämsässä Keski-Suomessa. Kotiseutumuseota ylläpitää vuonna 1949 perustettu Jämsänkosken Kotiseutuyhdistys. Museoalue muotoutui 1950–1970-luvuilla, kun sinne siirrettiin rakennuksia silloisen Jämsänkosken alueelta.
Aarresaaren kotiseutumuseossa on Koskenpään Kalliokoskelta siirretty siipiratasmylly, kaksikerroksinen jyväaitta 1700-luvulta, Kerkkolan rusthollin päärakennus 1840-luvulta, työväestön asumistavasta kertovat Aakun ja Timon mökit, kaksi eräaittaa, savusauna, riihi, kirkkovenetalas ja raamisaha. Kotiseutumuseon kokoelmat on osittain sijoitettu museorakennuksiin.
Aarresaaren kotiseutumuseo on maakunnallisesti merkittävä rakennettu ympäristö.
Galleria

Museon päärakennus.
Museon savusauna.
Museon raamisaha.
Sonatas and Interludes

Sonatas and Interludes (suom. Sonaatteja ja välisoittoja) on John Cagen vuosina 1946–1948 säveltämä sarja pianokappaleita preparoidulle pianolle. Teos koostuu kuudestatoista sonaatista ja neljästä välisoitosta, ja sen esittäminen kestää noin tunnin. Teoksen ensiesityksestä on olemassa ristiriitaisia tietoja. Maro Ajemian esitti siitä osia vuonna 1946, ja useiden lähteiden mukaan Cage esitti koko teoksen vuonna 1948 North Carolinassa Black Mountain Collegessa, kun taas joidenkin lähteiden mukaan Ajemian ensiesitti sen 11. tammikuuta 1949. Teos on omistettu Maro Ajemianille. Sävellystä on pidetty yhtenä pianomusiikin mestariteoksista, ja vuoteen 2000 mennessä siitä on tehty jo 14 erillistä levytystä.
Teoksen esittämisen vaatima pianon preparointi kestää noin kaksi ja puoli tuntia, ja sen aikana 45 pianon ääntä muokataan laittamalla kielien väliin erilaisia ruuveja, muttereita sekä muovin ja kumin kappaleita. Preparointi jakaa pianon kolmeen erilliseen sointiryhmään.
Cagen mukaan teoksen koristeellisten melodioiden ja rauhallisen tunnelman on tarkoitus ilmentää intialaisen estetiikan yhdeksää tunnetilaa: "sankarillinen", "eroottinen", "iloinen", "ihmettelevä", "pelko", "viha", "suru", "vastenmielisyys" ja "rauhallisuus", johon kaikki muut tunnetilat lopulta johtavat. Sonatas and Interludes oli Cagen ensimmäinen hindufilosofiaa hyödyntänyt sävellys, ja säveltäessään teosta hän luki intialaisen taidehistorioitsijan Ananda Coomaraswamyn teoksia.
Sonaatit I–VIII ja  XII–XVI noudattavat rytmistä AABB-rakennetta. Kahdessa ensimmäisessä välisoitossa ei ole toistettavia rakenteita, ja kaksi jälkimmäistä välisoittoa sekä sonaatit IX, X ja XI sisältävät preludin, välisoiton ja loppusoiton. Välisoitot on sijoitettu neljännen, kahdeksannen (toinen ja kolmas) ja kahdennentoista sonaatin jälkeen. Sonaatit XIV ja XV on yhdistetty nimen "Gemini – after the work of Richard Lippold" alle.
Aarresaari-palkinto

Aarresaari-palkinto on IBBY Finlandin joka toinen vuosi jaettava palkinto merkittävälle kääntäjälle korkeatasoisesta lasten- tai nuortenkirjan käännöstyöstä.
Palkinnon voi saada teos, joka on lasten- tai nuortenromaani, kuva- tai satukirja, runoteos tai näiden yhdistelmä. Mikäli teoksessa on kuvia, otetaan se huomioon palkintoa jakaessa.
Palkitut

| Vuosi | Alkuperäinen teos | Suomennos | Kääntäjä |
| --- | --- | --- | --- |
| 2018 | Rose Lagercrantz: Mitt lyckliga liv | Onnentyttö Dunne | Raija Rintamäki |
| 2020 | David Walliams: Billionaire Boy | Maailman rikkain poika | Kaisa Kattelus |
| 2022 | Jack Meggitt-Phillips: The Beast and the Bethany | Hirviö ja Helmikki | Marja Helanen |
Adriano Pantaleoni

Adriano Pantaleoni (7. lokakuuta 1837 Udine – 18. joulukuuta 1908 Udine) oli italialainen oopperalaulaja, joka oli äänialaltaan baritoni. Hän oli Romilda Pantaleonin veli.
Pantaleoni opiskeli Udinessa ja Milanossa. Hän oli La Scalan vakituinen esiintyjä vuosina 1871–1877 ja 1896. Lisäksi hän teki esiintymisiä Lontoossa ja vuonna 1879 Yhdysvalloissa. Pantaleoni opetti eläkkeelle jäätyään laulamista Udinessa ja Triestessä. Hän tuli tunnetuksi varsinkin rooleistaan Giuseppe Verdin oopperoissa.
1826

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

Evankelisen herätysliikkeen perustaja Fredrik Gabriel Hedberg koki hengellisen heräämisen.
Kolera riehui Intiassa.
Paha katovuosi Ruotsissa.
Georg Simon Ohm keksi sähkövirran ja jännitteen suhdetta koskevan Ohmin lain.
11. helmikuuta – University College London perustettiin.
Maailman ensimmäinen valokuva otettiin.